als_Latn dik_Latn sag_Latn
Për formën e shkëlqyer po kalon mesfushori spanjoll nuk nguron të flasë as trajneri portugez...
Cesc Fabregas është padyshim vlera e shtuar te Chelsea i këtij sezoni. Me të në skuadër blutë Londrës i kanë bërë një nisje fantastike Premier League-s teksa pas 8 ndeshjeve të para kryesojnë me 22 pikë, pasi kanë regjistruar 7 fitore dhe 1 barazim. Për formën e shkëlqyer po kalon mesfushori spanjoll nuk nguron të flasë as trajneri i Chelsea-it Jose Mourinho me portugezin që ndër të tjera theksoi se Fabregas në një ditë jo shumë të largët mund të shndërrohet në kapitenin e ri të bluve duke pasur John Terry-in.
“Fabregas është një djalë akoma edhe më i mrekullueshëm se sa mendoja unë. Ai është një profesionist i vërtetë dhe me mbërritjen e tij këtu skuadra është rritur së tepërmi. Tani e kuptoj akoma edhe më mirë se përse ai u zgjodh si kapiten i Arsenalit që në moshën 19-vjecare. Një ditë Cesc mund të jetë kapiteni i ri i Chelsea-it por kjo mund të ndodhë vetëm pas tërheqjes së John Terry-it që është një futbollist simbol i skuadrës tonë”.
Fabregas mberriti te Chelsea këtë verë pasi blutë e Londrës i paguan Barcelonës 36 milionë Euro për të marrë shërbimet e tij. Në 11 ndeshjet e tij të para mes kampionatit dhe Championsit, Fabregas ka arritur kuotën e 9 asisteve ndërkohë që ka realizuar edhe 2 gola.
als_Latn als_Latn als_Latn als_Latn